Gudbrand Grøt

Gudbrand Jostein Grøt (født 21. mai 1943 i Haltdalen i Holtålen, død 14. juli 2013) var en norsk forfatter, journalist og auksjonarius.

Grøt jobbet blant annet  som redaktør i Svalbardposten i årene 1972–1973, og ble ansatt som fullmektig ved formannskapskontoret i Holtålen kommune i 1973, hvor han jobbet til han ble valgt inn i kommunestyret i 1987. I 1974 fikk han bevilling for å begynne som auksjonarius, og drev i forlengelsen av dette handel med antikviteter som spesialfelt.

Han var engasjert i et stort antall lag og foreninger, og var blant annet Sør-Trøndelag Historielags første leder, og ble i 1998 tildelt Holtålen kommunes kulturpris. Grøt var i 2006 med i dokumentarfilmen Hvor er det blitt av bygdeoriginalene.  I 2008 ble han tildelt Kongens fortjenstmedalje.

Referanser 

Journalister i norske lokalaviser
Personer fra Holtålen kommune